Tari Wirayuda
Tari Wirayuda inggih punika silih tunggil sesolahan sané wénten ring Bali. Tari puniki kakaryanin olih I Wayan Dibia duk warsa 1979. Wastan tari puniki mawit saking kalih kruna makadi "Wira" sané madué arti pahlawan miwah "Yuda" sané madué arti puputan/perang. Nika mawinan tari puniki nyolahang prajurit Bali Dwipa sané jagi perang. Tari Wirayuda wantah tari apasangan sané kasolahang kalih ngantos petang pragina.[1] Struktur tari Wirayudha kakepah dados pepeson, pengawak (pengadeng), pesiat miwah pekaad. Tari Wirayudha nganggén gamelan Gong Kebyar dados gending pangiring.[2]
Sejarah Tari[uah | uah wit]
Tari Wirayuda sané kaproduksi ring Sanggar Tari Bali Waturenggong puniki marupa wewehan saking soroh Tari Baris Gedé (Tari Baris Upacara), makadi Tari Baris Tumbak utawi Tari Baris Katekok Jago. Nika mawinan ri tatkala masolah, pragina Tari Wirayuda makta tombak.[2]
Baju Tari[uah | uah wit]
Tari Wirayuda nganggén baju sané mabinayan sareng tari Bali sané lianan. Baju sané kaanggén ri kala nyolahang tari Wirayuda inggih punika:[3]
- Kamen
- Sabuk prada
- Baju rompi
- Badong gleter
- Ampok-ampok
- Gelang kana kain
- Udeng
- Bunga imitasi merah putih ring karna
- Properti sané marupa tombak.
Pustaka[uah | uah wit]
- ↑ "Tari Wirayuda Bali » Budaya Indonésia". budaya-Indonésia.org. Kaaksés 2021-11-20.
- ↑ 2,0 2,1 Diana Putra, I Wayan (2019). "Gending Tari Wirayudha "Sebuah Gending Pendidikan Karawitan Dasar"". eproceeding.isi-dps.ac.id.
- ↑ Kulo, oleh Blog (2019-02-22). "Tari Wirayuda, Bali - Ketika Para Prajurit Bali Dwipa Siap Untuk Berperang". Blog Kulo (ring Indonesia). Kaarsipin saking versi asli tanggal 2021-11-20. Kaaksés 2021-11-20.
bjn_Latn ban_Latn ban_Latn ban_Latn ban_Latn ban_Latn deu_Latn bjn_Latn bjn_Latn ceb_Latn tgl_Latn jav_Latn ace_Latn ban_Latn ban_Latn ban_Latn sun_Latn ban_Latn ban_Latn